বঙ্গ বিজেপিতে শুভেন্দু-সুকান্ত বিরোধ কি চরমে?

কলকাতা: রাজ্য রাজনীতিতে শুভেন্দু অধিকারী (Suvendu Adhikari) ও সুকান্ত মজুমদারের (Sukanta Majumdar) বিরোধ কি এবার চরমে? প্রশ্নটা প্রাসঙ্গিক হয়েছে স্যালাইন কাণ্ডের প্রতিবাদ থেকে। আসলে রাজ্য বিজেপির (BJP) এই দুই মাথা আলাদা আলাদা কর্মসূচিতে নামলেন। অর্থাৎ, সুকান্ত যেমন ছিলেন না শুভেন্দুর কর্মসূচিতে, সেভাবেই আবার বিজেপির রাজ্য সভাপতির কর্মসূচিতেও গরহাজির থাকতে পারেন বিরোধী দলনেতা।

গত বুধবার স্বাস্থ্য ভবনের (Sasthya Bhaban) সামনে ১৫ জন বিধায়ককে নিয়ে হয়েছে শুভেন্দু অধিকারীর স্যালাইন কাণ্ডের (Saline Controversy) প্রতিবাদ কর্মসূচি। সেখানে সুকান্ত মজুমদার তো ছিলেনই না, এমনকি তাঁর অনুগামীরাও কেউ আসেননি। এদিকে আগামী সোমবার সুকান্ত মজুমদার একই জায়গায় প্রতিবাদ করতে চলেছেন। সেখানেও শুভেন্দু বা তাঁর অনুগামীরা কেউ থাকবেন না বলেই জানা গিয়েছে।

আরও পড়ুন: মমতার দেখানো পথে দিল্লিতেও ‘লক্ষ্মীর ভাণ্ডার’ চালু করবে বিজেপি?

যদিও শুভেন্দু বনাম সুকান্তর ঠান্ডা লড়াই রাজ্য রাজনীতিতে নতুন কোনও বিষয় নয়। এর আগেও নানা বিষয়ে দুই নেতার আলাদা আলাদা অভিমত দেখা গিয়েছে। এবার প্রকাশ্যে এল বঙ্গ বিজেপির এই অন্তর্দ্বন্দ। এক্ষেত্রে যে দলের কর্মীরা বিভ্রান্ত হবেন, তা বোঝাই যাচ্ছে। দিল্লির নির্দেশে যেখানে পদ্ম শিবিরিকে বারবার দলভারী করতে বলা হচ্ছে, সেখানে দাঁড়িয়ে এই গোষ্ঠীদ্বন্দ কতটা বিরূপ প্রভাব ফেলবে, সেটাই এখন দেখার।